N. Zahles Skole

N. Zahles Skole i København blev grundlagt den 1. maj 1851 af Natalie Zahle (1827-1913) som pigeskole og består i dag af to private grundskoler: N. Zahles Gymnasieskole og Gymnasium samt N. Zahles Seminarieskole. De forskellige skoler har hver deres selvstændige lærerkollegium. Dronning Margrethe 2. blev student fra N. Zahles Gymnasium i 1959.

Skolerne har bl.a. til huse i en bygning tegnet af Frederik Bøttger 1877 og i den tilstødende bygning, tegnet af Valdemar Ingemann som hovedkvarter for Østifternes Kreditforening (Senere Forsikringsselskabet National) 1875.

Tidligere var N. Zahles Seminarium (lærerseminarium) en del af N. Zahles Skole, men seminariet blev fraspaltet institutionen i 2002 for at indgå i CVU.

N. Zahles Gymnasieskole og Gymnasium 
Gymnasieskolen har børnehaveklasse til 9. klasse (665 elever pr. 1. oktober 2015), samt et tilhørende gymnasium (313 elever pr. 1. oktober 2015).
I 1996 indgik Det Kongelige Teater en aftale med N. Zahles Gymnasieskole, om at varetage den kongelige balletskoles elevers boglige uddannelse fra 1. til 9. klasse. Undervisningen varetages af lærere fra N. Zahles Gymnasieskole, men undervisningen foregår i lokaler ved Det Kongelige Teater på Kgs. Nytorv. Oven i det, kan en balletskole elev efter at blive smidt ud af balletskolen efter 3. klasse komme automatisk ind på N. Zahles Gymnasieskole.

N. Zahles Seminarieskole 
Seminarieskolen har to spor fra børnehaveklasse til 10. klasse med 433 elever (pr. 1. oktober 2015). Denne grundskole startede som en øvelsesskole for de lærerstuderende ved Zahles Seminarium. Lærerkollegiet består i dag af uddannede lærere. Dog har skolen stadig et tæt samarbejde med seminariet i forbindelse med de lærerstuderendes praktikker.

N. Zahles Seminarium 
Lærerseminariet N. Zahles Seminarium blev oprettet af Natalie Zahle i 1851. Frem til 2002 var N. Zahles Seminarium en del af N. Zahles Skole, men blev her fraspaltet de øvrige skoler som en selvejende institution. Dette skete for at seminariet kunne blive en del af et CVU, nemlig CVU København & Nordsjælland.
I dag er N. Zahles Seminarium ikke længere en selvstændig uddannelsesinstitution, men en del af University College Capital, UCC.

Frem til 1995 delte seminariet bygninger med N. Zahles Gymnasieskole på Nørre Voldgade 5-7, men i 1995 flyttede seminariet rundt om hjørnet og ind i Linnesgade 2. Lokalerne blev indtil juli 2016 brugt til at uddanne lærere, men ved efterårssemesterets start i 2016 flyttede seminariet sammen med resten af UCC ind i et campus på Carlsberg-grunden i Valby.

Alumner fra N. Zahles Skole 

 Karen Ankersted, MF (1918) kvindesagsforkæmper
 Emilie Mundt, kunstmaler
 Eksdronning Anne-Marie af Grækenland
 Karen Bagge, forfatterinde, cand. phil.
 H.K.H Prinsesse Benedikte af Danmark
 Karen Berntsen, cand. psych
 Suste Bonnén, billedh. og fotograf
 Karen Nyrop Christensen, mag. art, romansk filologi
 Grith Dirkinck-Holmfeld, violinist
 Else-Merete Ross, MF og kvindesagsforkæmper. Gjorde i Folketinget en stor indsats for homoseksuelles ligestilling
 Jakob Ellemann-Jensen, cand. merc. jur., MF
 Helene Gjerris, operasanger
 Jette Gottlieb, cand. scient, forh. MF
 Jens Christian Grøndahl, forfatter
 Anna Hude, (DK's første dr. phil) historiker
 Rikke Hvilshøj, forh. minister og MF. Direktør
 Ellen Hørup (1871-1953), journalist, forfatter og idrætsudøver
 Emma Hørup (1836-1923), viceskoleinspektør ved De forenede Kirkeskoler og journalist
 Lis Jacobsen, mag.art. nordisk filologi (1900)
 Ingrid Jespersen, Skolestifterske (1865)
 Marie Jørgensen, Skolestifterske
 Marie Krogh, dr. med, forsker
 Theodora Lang, Skolestifterske
 Marie Kruse, Skolestifterske
 Agnete Lausten, cand jur. forh. minister og MF
 Bene Larsen, forfatter, journalist
 Gyrithe Lemche, forfatter, kvindesagsforkæmper
 Oluf Krieger von Lowzow, godsejer, hofjægermester, kammerherre
 Helga Lund, gymnasierektor ved Skt. Knuds Gymnasium
 H.M. Dronning Margrethe II af Danmark
 Elna Munch, MF (1918), kvindesagsforkæmper
 Gerda Mundt, cand. phil. MF
 Leise Mærsk-Mckinney Møller
 Kirsten Mærsk-McKinney Olufsen
 Ane Mærsk Mc-Kinney Uggla, erhvervsleder
 Eli Møller (1863-1941), læge
 Jokum Rohde, dramatiker, forfatter
 Else-Merete Ross, MF, lektor
 Helene Rump, skoleleder
 Helle Stangerup, forfatter
 Mette Thomsen, forfatter
 Merete Klenow With, forfatter, mag.art.
 Julie Zangenberg, skuespiller
 Mark Ørsten, forfatter
 Malou Aamund, fhv. MF
 Gustav Dyekjær Giese, skuespiller
 Oscar Dyekjær Giese, Skuespiller, manuskriptforfatter
Henni Forchhammer, Kvinderetsforkæmper, medstifter af Danske Kvinders Nationalråd og Red Barnet

Kilder og henvisninger 

 
 Indgangsside til seminarieskolens og gymnasieskolens hjemmesider
 N. Zahles Seminarium 

Gymnasier i Danmark
Uddannelsesinstitutioner i København
Etableret i 1851
Indre By (København)